stanford-oval/wikipedia huggingface dataset:
Savon rata
Historia > Savon radan oikaisu

Lahti–Heinola-rata valmistui vuonna 1932. Jo silloin oli suunnitelmissa, että rataa olisi myöhemmin jatkettu Savon radalle, johon se olisi liittynyt Mäntyharjulla tai Mikkelissä. Tämä olisi tarjonnut Savon radan varrelta nopeamman rautatieyhteyden Helsinkiin. Suunniteltu jatke jäi kuitenkin rakentamatta eikä sitä ole myöhemminkään toteutettu, mutta uusia suunnitelmia sen rakentamisesta on vuosikymmenien kuluessa esitetty useita kertoja.
Vuonna 1989 Lahden ja Heinolan kaupungit kutsuivat koolle Mäntyharjun, Mikkelin, Pieksämäen, Varkauden ja Iisalmen edustajat. Paikalta puuttuivat kutsutuista Loviisan, Mäntsälän, Jyväskylän, Kuopion ja Kajaanin edustajat. Tätä ennen Lahden kaupunki ja Päijät-Hämeen seutukaavaliitto olivat maaliskuussa 1989 julkistaneet selvityksen Lahden ja Helsingin välisestä suorasta ratayhteydestä Keravan ja Mäntsälän kautta Riihimäen itäpuolelta.
Heinolassa pidettiin tärkeänä koko Savon radan oikaisua, ei pelkästään Lahden ja Keravan välin oikaisua, koska Heinolan ja Mikkelin välistä rataosuutta oli toivottu noin 50 vuoden ajan. Mikkelin kaupunginjohtajan mukaan Savon radan oikaisu saatettaisiin kokea HELI-radan jonkinlaiseksi kilpailijaksi. Lopputuloksena suunnitelmasta oikaista koko Savon rata toteutettiin vain Lahden oikorata. Yhteyttä Heinolan ja Mikkelin välille Kouvolan ohittamiseksi ei toteutettu.
Lentävä kalakukko

Savon radasta on tehty oma laulu ja elokuva, Lentävä kalakukko (1953). Kalakukko oli Helsinki–Kuopio-pikajuna. Oma laulu on myös Pohjanmaan radasta: Matti Jurvan esittämä ”Pohjanmaan junassa” (1938).
Näyte laulusta ”Lentävä kalakukko”:
»Riihimäk ja Lahti, Koovola, Mikkelj – Koovola, Mikkelj.
Siipilöissä loestaa raota ja nikkelj, Lentävä Kalakukko!
Kuopijossa ollaan, purkavus alkoo – purkavus alkoo.
Asemalla oekoo väsynyttä jalakoo Lentävä Kalakukko!
Pyörät ne laaloivat: ’Kuopijoon käy tie!’
Kiskotkin kirskuivat: ’Tervehykset vie!’» 
(Sanat Reino Helismaa)
Aiheesta muualla

Rautatie ja Mikkeli - Heikki Myyryläinen / Mikkeli-seura
Savon radan 50-vuotispäivä, Helsingin Sanomat, 01.10.1939, nro 264, s. 33, Kansalliskirjaston digitaaliset aineistot
Kuvia tai muita tiedostoja aiheesta Savon rata Wikimedia Commonsissa
Säiliövaunuja tavarajunassa Kouvola–Iisalmi välillä, lähellä Kouvolaa
Savon radan 100-vuotismuistomerkki
Churches of Christ

| Churches of Christ |
| --- | --- |
Suuntautuminen:  evankelikalismi
Teologia:  restorationismi
Hallinto:  kongregationalismi
Toiminta-alue:   Yhdysvallat
Perustettu:  1901
Julkaisut:  The Christian Courier
Kustantamo:  Bogard Press
Koulutus:  Lipscom University
Infobox OKVirheellinen NIMI-arvo: 
Churches of Christ (lyh. COFC, suom. Kristuksen kirkot) on yhdysvaltalainen restorationistinen kirkkokunta. Churches of Christ on yksi kolmesta kirkkokunnasta, jotka syntyivät restauraatioliikkeen pohjalta 1800-luvun alussa. Churches of Christ edustaa liikkeen konservatiivisinta haaraa ja sen kannatusalue on pääasiassa eteläisissä osavaltioista Tennesseestä Texasiin sekä Etelä-Kaliforniassa. Kirkkokunnalla on noin 12 000 seurakuntaa ja noin 1,2 miljoonaa jäsentä.
Kirkkokunta jakaantui Disciples of Christ kirkosta vuonna 1901 sen vuoksi, että jumalanpalveluksissa ei sannut käyttää soittimia. Lähteneet seurakunnat käyttävät jumalanpalveluksessa vain a cappella-laulua, sillä Raamatussa ei mainita soittimien käyttöä.
Psykologi

Psykologi, filosofian professori ja Suomen Akatemian jäsen Eino Kaila (1890–1958) on suomalaisen psykologiatieteen historian merkkihenkilö.
Psykologi on ihmisen mielen, käyttäytymisen, tunne-elämän ja ajattelun asiantuntija sekä psykologiatiedettä harjoittava terveydenhuollon laillistettu ammattihenkilö (Valvira). Psykologin asiantuntijuudessa yhdistyvät tieteellinen ajattelu ja tutkimusosaaminen, psykometriikan tuntemus, kliininen kokemus, ihmisen kehityksen ja käyttäytymisen teoreettinen tuntemus sekä ymmärrys erilaisista sosiaalisista vuorovaikutusprosesseista kahdenvälisistä suhteista aina organisaation ja yhteiskunnan tasolle saakka. Psykologeja toimii yhteiskunnan eri sektoreilla, eniten terveydenhuollossa. Työikäisiä laillistettuja psykologeja on Suomessa 6 500, joista ammatissa toimivia on noin 5 000.
Koulutus Suomessa > Peruskoulutus

Psykologi on akateemiselta peruskoulutukseltaan psykologian maisteri, PsM. Psykologin tutkinnon laajuus on 330 opintopistettä (kandidaatti, PsK, 180 op + maisteri, PsM, 150 op) ja ohjeellinen suoritusaika 5,5 vuotta.Tutkintoon sisältyy pakollinen viiden kuukauden harjoittelujakso. Psykologiksi voi opiskella Helsingin, Itä-Suomen, Jyväskylän, Tampereen, Turun ja Oulun yliopistoissa sekä Åbo Akademissa.
Koulutus Suomessa > Jatko- ja täydennyskoulutus

Maisterin tutkinnon jälkeen psykologeilla on mahdollisuus jatkaa opintojaan yliopiston tieteellisillä jatko-opinnoilla, jolloin tutkintona on joko psykologian lisensiaatti (PsL) tai psykologian tohtori (PsT). Ennen psykologian lisensiaattitutkinnon pystyi suorittamaan myös erikoispsykologin tutkintona viiteen eri erikoisalaan.
Nykymuodossaan, eli syksystä 2016 lähtien, erikoispsykologin koulutus ei ole lisensiaattitutkintotasoinen, vaan Psykonet-yliopistoverkoston järjestämä 70 opintopisteen (kolmen vuoden; työn ohessa) erikoistumiskoulutusjoko neuropsykologian; kliinisen mielenterveyspsykologian; lasten ja nuorten; terveyspsykologian; työ- ja organisaatiopsykologian tai psykoterapian alalta.
Yleinen psykologin jatko- ja täydennyskoulutus erikoispsykologikoulutuksen (yllä) lisäksi on psykoterapeuttikoulutus.
Koulutus Suomessa > Psykologi ja muut ammattinimikkeet

Ammatteina psykologi ja psykiatri sekoitetaan usein keskenään. Toisin kuin psykiatrit, psykologit eivät Suomessa aseta lääketieteellisiä diagnooseja (ICD-10) eri mielenterveyden häiriöille eivätkä määrää lääkkeitä. Sen sijaan psykologi voi esimerkiksi tutkimustensa, osaamiskompetenssinsa sekä kriittisen asiantuntijuutensa keinoin tehdä psykodiagnostiikkaa eli kuvailla ongelmien luonnetta, kartoittaa asiakkaan vahvuuksia ja selvittää keinoja asiakkaan tilanteen parantamiseksi. Niin psykiatri kuin psykologikaan ei voi tarjota Kelan korvaamaa psykoterapiaa käymättä lisäksi erillistä psykoterapeuttikoulutusta (erikoistumiskoulutus, 3–5 v). Psykologin koulutus sinänsä mahdollistaa kuitenkin terapeuttisen asiakastyön sekä ohjauksen ja neuvonnan.
Sosiaalipsykologiksi itseään kutsuvat eivät ole psykologeja koulutukseltaan, eivätkä siten ole laillistettuja terveydenhuollon ammattihenkilöitä. Asian voi tarkistaa ammattilaisen nimeä hakemalla JulkiTerhikki-palvelusta.
Työnkuva Suomessa

Yleisimmin psykologi toimii oman tieteen- ja ammattialansa edustajana työyhteisössään sekä tekee suoraa asiakasvastaanottotyötä, joka käsittää sekä supportiivisen ja terapeuttisen työskentelyn että psykologiset tutkimukset, joihin osana kuuluvat psykologiset testit. Niiden oikeudenomistajan määräämänä käyttörajoituksena on psykologin pätevyys, kun oikea käyttö tai tulosten tulkinta edellyttää psykologisten teorioiden yleistietämystä, psykologisten tutkimusmetodiikan kokonaisuuksien hallintaa ja/tahi tietyn tasoista tilastomatemaattisten menetelmien ja termien hallintaa.
Psykologisen tutkimuksen avulla voidaan hakea selvyyttä esimerkiksi työkykyyn, oppimisvaikeuksiin, rikoksesta epäillyn ihmisen syyntakeisuuteen, huoltajuuskiistaan, epäilyyn lapsen seksuaalisesta hyväksikäytöstä, työnhakijan soveltuvuudesta tiettyyn ammattiin tai potilaan diagnoosiin. Psykologi saattaa myös ohjata asiakasryhmiä ja pitää koulutuksia. Asiakastyön lisäksi psykologien työhön sisältyy yhteistyötä muiden toimijoiden ja omaisten kanssa sekä suunnittelu- ja kehitystehtäviä. Osa psykologeista toimii johto-, kehittämis- ja tutkimustehtävissä, jolloin asiakasvastaanottotyötä ei välttämättä ole ollenkaan.
Psykologit sijoittuvat Psykologiliiton mukaan eri työaloille seuraavasti:
Sairaala/poliklinikka 17 %
Terveyskeskus 12 %
Mielenterveystoimisto 12 %
Kasvatus- ja perheneuvola 12 %
Yksityinen yritys 12 %
Työhallinto 11 %
Oppilaitos, yliopisto 8 %
Koulutoimi (koulupsykologit) 6 %
Valtion virasto 5 %
Muu sosiaalitoimi 3 %
Muu työpaikka 2 %
Monet psykologit ovat myös kouluttautuneet esimerkiksi psykoterapeuteiksi tai työnohjaajiksi. Yksityisinä ammatinharjoittajina, esimerkiksi psykoterapeutteina tai neuropsykologeina, psykologeista toimii noin 564.
Työnkuva Suomessa > Ammattietiikka

Psykologien toimintaa Suomessa ohjaavat Pohjoismaiden psykologien (Islannin, Norjan, Ruotsin, Suomen ja Tanskan) ammattieettiset periaatteet.Periaatteet ovat hyvin linjassa myös psykologian alan maailmanjärjestöjen (International Union of Psychological Science; International Association of Applied Psychology) asettaman työryhmän linjausten sekä eurooppalaisten psykologien ammattieettisten periaatteiden (European Federation of Psychologists' Associations) kanssa.
Ammattieettiset pääperiaatteet ovat
Yksilön oikeuksien ja arvon kunnioittaminen
Ammatillinen pätevyys
Vastuu
Ammatillinen riippumattomuus (integriteetti).
Ruotsin(Sveriges Psykologförbund) ja Suomen psykologiliittojen sivuilta periaatteisiin voi tutustua tarkemmin.
Suomen Psykologiliitolla on lisäksi Ammattieettinen lautakunta, joka valmisteluelimenä yhtäältä käsittelee psykologien ammattieettisiä kysymyksiä ja toisaalta selvittää periaatteita vastaan mahdollisesti tehtyjä rikkomuksia.
Aiheesta muualla

Kuvia tai muita tiedostoja aiheesta Psykologi Wikimedia Commonsissa
Suomen Psykologian Opiskelijain Liitto ry
Suomen psykologinen seura
Psykologi Ammattinet.fi
Psykologian yliopistoverkosto Psykonet
Psykologiliitto
Maasin ryhmä

Maasin ryhmä (Máze joavku, myös sámi dáiddajoavku) oli vuosina 1978–1983 toiminut nuorten saamelaisten taiteilijoiden ryhmä. Ryhmän toimintaa on pidetty merkittävänä lähtökohtana saamelaiselle nykytaiteelle. Norjalaisen Maasin (Máze) kylän mukaan nimensä saaneen taiteilijaryhmän jäseniä olivat Synnøve Persen (1950–), Aage Gaup (1943–), Trygve Lund Guttormsen (1933–2012), Berit Marit Hætta (1948–), Britta Marakatt (1951–), Josef Halse (1951–), Hans Ragnar Mathisen (1945–) ja Rannveig Persen (1953–). Maasin ryhmän taide oli yhteiskunnallista ja kytkeytyi erityisesti Altajoen patoamista vastustaneeseen aktivismiin.  Vuodesta 1968 lähtien suunnitellun vesivoimalan rakentaminen olisi jättänyt Maasin saamelaiskylän tekojärven alle ja vienyt kodin sadoilta kylän asukkailta. Alta-liike lisäsi keskustelua alkuperäiskansojen oikeuksista sekä saamelaisten itsehallinnosta.
Maasin ryhmän taiteilijat olivat vastavalmistuneita nykytaiteen harjoittajia, joiden työskentelyssä keskeisellä sijalla oli saamelaisen kulttuuriperinnön vaaliminen. Ryhmä otti käyttöön dáidda-sanan (taide), jota käytettiin myös ryhmän nimessä. Taiteilijaryhmän toimitilat Maasin kylässä tarjosivat kokoontumispaikan lisäksi monille Alta-kiistan mielenosoittajille. Maasin ryhmä edisti myös yhteistyötä Suomessa ja Ruotsissa toimineiden saamelaistaiteilijoiden kanssa ja edesauttoi saamelaisten taideinstituutioiden, kuten 1979 perustetun Saamelaistaiteilijoiden yhdistyksen (Sámi Dáidócehppid Searvi, SDS), syntyä.
Kristiinankaupungin uusi kirkko

| Kristiinankaupungin uusi kirkko |
| --- | --- |
 Kirkko heinäkuussa 2019.
Sijainti:  Läntinen Pitkäkatu 20, Kristiinankaupunki
Seurakunta:  Kristinestads svenska församling, Kristiinankaupungin suomalainen seurakunta
Rakentamisvuosi:  1896–1897
Suunnittelija:  Johan Jacob Ahrenberg
Materiaali:  tiili
Istumapaikkoja:  650
Tyylisuunta:  uusgotiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kristiinankaupungin uusi kirkko tai Kristiinankaupungin kirkko on arkkitehti Johan Jacob Ahrenbergin suunnittelema Kristiinankaupungissa sijaitseva 1897 valmistunut punatiilestä rakennettu päätytornillinen pitkäkirkko, jossa on lyhyt poikkilaiva. Tornin kellot ovat vuosilta 1724, 1728 ja 1735. Kellotornin sivuilla on matalat pyörötornit ja kuorin ja runkohuoneen kulmauksessa suorakulmaiset sivuhuoneet. Kirkkosali on kolmilaivainen, keskilaivan sisäkatto on pylväiden kannattama taitekatto, sivulaivoissa on tasakatot. Tyyliltään kirkko edustaa myöhäistä uusgotiikkaa. Sen pinta-ala on 1 033 neliötä ja istumapaikkoja siellä on 650 hengelle. Alttaritaulun Ylösnousemus on maalannut Lorentz Gottman vuonna 1736. Kirkon 24-äänikertaiset urut on valmistanut Kangasalan urkutehdas vuonna 1979, saarnatuolin A. Lundberg vuonna 1762.
Can’t Be Tamed

| Can’t Be Tamed Miley Cyrus |
| --- | --- | --- |

Studioalbumin tiedot
 Äänitetty : joulukuu 2009 – maaliskuu 2010
 Julkaistu:  21. kesäkuuta 2010
 Tuottaja(t): Antonina Armato, Tim James, John Shanks
 Tyylilaji: pop, dancepop
 Kesto: 44.08
 Levy-yhtiö: Hollywood Records
Listasijoitukset
  Suomen virallinen lista: 41.
Miley Cyrusin muut julkaisut
| The Time of Our Lives 2009 | Can’t Be Tamed 2010 | Bangerz 2013 |
Can’t Be Tamed on yhdysvaltalaisen laulaja-näyttelijä Miley Cyrusin kolmas studioalbumi. Levy julkaistiin Hollywood Recordsin kustantamana 21. kesäkuuta 2010 Yhdysvalloissa. Albumi kirjoitettiin ja nauhoitettiin, kun Cyrus matkusteli vuoden 2009 kiertueellaan Wonder World Tour. Albumin erikoisjulkaisulla esitetään tuon kiertueen yhdeksäntoista live-esiintymistä ja extra-materiaalia kulissien takaa. Albumin tuottivat Antonina Armato, Tim James ja John Shanks. Musiikillisesti Can’t Be Tamed sisältää muutamia tanssikappaleita, joista monessa basso säestyy voimakkaasti. Tämä on Cyrusin viimeinen albumi, jonka levy-yhtiönä toimi Hollywood Records.
18. toukokuuta 2010 levyltä julkaistiin sen ensimmäinen, samanniminen single. "Can’t Be Tamed" sijoittui kahdeksanneksi Billboard Hot 100 -listalla ja sijalle viisi Uuden-Seelannin singlelistalla. 22. lokakuuta 2010 julkaistiin albumin toinen single "Who Owns My Heart". Kappaletta Cyrus mainosti pääosin televisio-ohjelmissa ja Gypsy Heart Tour -kiertueellaan.
Tausta

Cyrus on myöntänyt, että hän toivoi levyn Can't Be Tamed olevan hänen viimeinen pop-albuminsa, koska musiikki ei enää inspiroinut häntä samalla tavalla kuin ennen. Cyrus on todennut: "Mitä enemmän teen musiikkia, joka ei inspiroi minua, sitä enemmän tunnen sulautuvani muiden joukkoon". Myöhemmin Cyrus paljasti, että Can't Be Tamed sisältää Lady Gagan inspiroimaa musiikkia ja sisältää tekno-tyylisiä kappaleita. "Se on hänen luonnollista kehittymistään," sanoi Abbey Konowitch, joka on Hollywood Recordsin päämanageri. Cyrus on itse todennut, että albumi on loistava kesäalbumi ja sanonut, että se on hyvää kuunneltavaa autossa. Hän on myös kuvaillut albumia enemmän poppimaiseksi, mutta siinä silti on särmää.
Levy julkaistiin 18. kesäkuuta 2010 Saksassa ja 21. kesäkuuta 2010 Yhdysvalloissa. Tavallinen albumi sekä erikoisjulkaisu julkaistiin molemmat samana päivänä. Albumin julkaisun jälkeen Cyrus ilmoitti pitävänsä taukoa musiikin teosta. Hän itse sanoo, että haluaa keskittyä vain näyttelemiseen. Syyt taukoon Cyrusin mukaan olivat ne, että hänellä olisi aikaa kerätä hänen lempimusiikkityylejään.
Kehitys

Cyrus, Antonina Armato, Tim James, John Fase, Michael Mgginnis ja Nick Scapa kirjoittivat kaikki yhdessä albumin ensimmäisen kappaleen "Liberty Walk". Kappaletta ei kuitenkaan kirjoitettu normaalin kaavan mukaan, vaan Cyrus oli kerännyt merkintöjään puhelimestaan ja tietokoneella olevasta päiväkirjastaan. Cyrus kertoi, että kappale kertoo kenestä tahansa ihmisestä, joka löytää rohkeuden jättää loukkaavan seurustelusuhteen. Cyrus, Armato, James, Paul Neumann ja Marek Pompetzi sävelsivät albumin kappaleen "Can’t Be Tamed". Kappale kertoo siitä, miten Cyrus tuntee olevansa ansassa ja miten hän tuntee, että ihmiset tarkkailevat häntä.
Cyrus teki cover-version Poisonin kappaleesta "Every Rose Has Its Thorn". Cyrus päätti tehdä kappaleesta cover-version kuullessaan joukon ihmisiä laulavan sen mukana, ja hän kuvailee kappaletta "klassikoksi ja yhdeksi suosikeistaan". Cyrus tapasi Poisonin laulajan, Bret Michaelsin, jutellakseen tämän kanssa. Michaels kertoi, että Cyrus on yksi niistä harvoista artisteista, jotka voivat levyttää kappaleen ja "onnistua ja antaa kappaleelle sen oman liekin sekä saamaan sen kuulostamaan hyvältä". Michaels laulaa kappaleen taustalaulut. Cyrus kehitteli kappaleen "Robot" joulukuussa 2009 Lontoossa, jolloin hän oli vielä Wonder World Tour-konserttikiertueellaan: kappaleen sanoitukset kertovat haluttomuudesta elää "roolimallina ja koneena, jollaiseksi jokainen sinut ajattelee." Albumin viimeisen kappaleen "My Heart Beats for Love" Cyrus kehitteli kampaajalleen, joka on myös yksi hänen hyvistä ystävistään. Cyrusin halusi vakuuttaa ihmisille, ettei homoseksuaalisuutta pitäisi hyljeksiä, ja neuvoo olemaan avoin maailmalle.
Levyttäminen

Can’t Be Tamed nauhoitettiin, kun Cyrus matkusti Wonder World Tour -kiertueellaan. Joulukuussa 2009 hän aloitti nauhoitusprosessinsa Lontoossa, Englannissa. Albumin tuotti John Shanks, joka aikaisemmin tuotti Cyrusin hittisinglen "The Climb".
Muut albumilla esiintyneet tuottajat ovat olleet aikaisemminkin yhteistyössä Cyrusin kanssa — Antonina Armato ja Tim James molemmat tuottivat Cyrusin hitit "See You Again" ja "7 Things". Cyrus kuvaili Armaton ja hänen välejä levytyksen aikana lämpimiksi: "Kutsun Antoninaa 'Mommyksi', koska hän on minulle kuin toinen äiti. Kukaan ei voisi ikinä ymmärtää suhdetta, joka meidän välillämme on. Olen työskennellyt hänen kanssaan neljä vuotta ja joka päivä, kun saavun studiolle, me vain istumme syöden vuokaleivoksia ja kerron hänelle kaiken elämästäni. Luulen, että siksi teemme hyvää musiikkia yhdessä."
Musiikki ja sanoitus

Musiikillisesti Can’t Be Tamed sisältää muutamia tanssikappaleita, joissa monessa basso kuuluu voimakkaasti. "Who Owns My Heart" sisältää kosketinriffejä, mitä Billboardin Ann Donahue vertailee 1980-luvun musiikkiin. Kappaleessa "Can’t Be Tamed" käytetään rumpukonetta instrumentaalisissa kohdissa, kunnes Cyrus laulaa kertosäkeistön. Donahue kommentoi, että kappale "Two More Lonely People" tuo myös mieleen 1980-luvun.
Markkinointi

Cyrus esitti albumilta kappaleen "Can’t Be Tamed" ensimmäistä kertaa livenä 18. toukokuuta 2010 Yhdysvaltain Tanssii tähtien kanssa -televisio-ohjelmassa. Samaisen singlen hän esitti Lissabonissa Rock in Riossa, missä hän esitti myös kaksi muuta albumilta löytyvää kappaletta: "Robot" ja "My Heart Beats For Love".  18. kesäkuuta Cyrus esiintyi Good Morning Americassa ja esitti singlensä "Can’t Be Tamed", "Every Rose Has Its Thorn" yhdessä Bret Michaelsin kanssa, sekä muita albumin kappaleita. 20. kesäkuuta Cyrus juonsi vuoden 2010 MuchMusic Video Awards -palkintogaalan Torontossa, Kanadassa. Kyseisessä gaalassa hän myös esitti jo ennestään tutun hittisinglensä "Party in the U.S.A.", jossa esiintyi myös Justin Bieber. 21. kesäkuuta 2010 Cyrus esiintyi pienikokoisessa konsertissa House of Bluesissa Los Angelesissa. Kesän 2010 aikana hän mainosti albumia vierailemalla ohjelmissa Britain’s Got Talent, Late Show with David Letterman ja Wetten, dass..?.
Vuoden 2011 huhtikuussa Cyrus aloitti Gypsy Heart Tour -kiertueen, jossa hän mainosti albumia paremmin esittämällä suurempaa osaa kappaleista kiertueella. Kiertue sijoittui Amerikkaan, Australiaan ja Aasiaan. Kiertue päättyi heinäkuussa 2011.
Julkaisu

Albumi myi 102 000 kopiota ensimmäisellä viikollaan Yhdysvalloissa. Albumin julkaisupäivästä lähtien albumi on myynyt noin 160 000 kopiota Yhdysvalloissa.
Singlet

Can't Be Tamed on ensimmäinen single kyseisen albumin nimikappale. Se julkaistiin 18. toukokuuta 2010 digitaalisesti ladattavaksi, mutta virallisesti kappale julkaistiin 30. huhtikuuta 2010. Singlen musiikkivideon ohjasi Robert Hales ja se julkaistiin 4. toukokuuta 2010. Musiikkivideossa Cyrus esiintyy suuressa lintuhäkissä. Musiikkivideo sai hyvän vastaanoton. Hän esitti kyseisen singlen ensimmäisen kerran livenä 18. toukokuuta 2010 yhdysvaltalaisessa Dancing with the Stars -televisio-ohjelmassa.
Who Owns My Heart on toinen levyltä julkaistu single, joka julkaistiin vain Euroopassa. Se julkaistiin 15. lokakuuta 2010. Musiikkivideo kuvattiin Detroitissa, Michiganissa. Videon ohjasi Robert Hales.
Kappalelista > DVD

Albumin julkaisupäivänä julkaistiin myös tuplajulkaisu, joka sisältää DVD:n Miley Cyrus: Live At The O2 ja albumin. DVD sisältää Cyrusin syksyllä 2009 alkaneen ja talvella 2009 loppuneen kiertueen Wonder World Tour esitykset.  Konsertti kuvattiin Cyrusin esiintyessä O2 Arenalla Lontoossa, Englannissa. Tämän lisäksi DVD sisältää ennennäkemätöntä materiaalia kiertueelta.
Vastaanotto

| --- | --- |
Arvostelija: Arvosana
Allmusic: 3 tähteä 
Arizona Republic: 2½ tähteä 
Entertainment Weekly: B– 
The Globe and Mail: 1½ tähteä 
The Guardian: 2 tähteä 
New Zealand Herald: 3 tähteä 
Rolling Stone: 3 tähteä 
Sydney Morning Herald: 2 tähteä 
USA Today: 1½ tähteä 
Albumin vastaanotto on ollut suurimmaksi osaksi negatiivinen. Glenn Gamboa Newsdaystä sanoi, että albumin ensimmäinen vika oli sen vaihtelevuus. Gamboa sanoi, että joissakin kappaleissa Cyrusta on "hankala vastustaa" mutta suurin osa kuulosti oudolta. Gamboasta oli huvittavaa, kuinka Cyrus "vaeltaa läpi" "Every Rose Has Its Thorn" -kappaleen, ja räppää kappaleessa "Liberty Walk". Ed Masely Arizona Republicista oli samaa mieltä.  Masely oli myös pettynyt, kun Cyrus oli kääntänyt selkänsä "sisukkaalle purukumille, jota hän teki niin hyvin". Arizona Republic antoi albumille kaksi ja puoli tähteä viidestä. Leah Greenblatt Entertainment Weeklystä antoi albumille arvosanan "B-" mutta kirjoitti: "Parhaista kapinallisista pyrkimyksistään huolimatta Miley ei vain ole (vielä) tuo piikikäs tyttö." Rolling Stone totesi, että levy on top 40 -ainesta.
Monet arvostelijat kritisoivat albumilla esiintynyttä, paljon käytettyä teknologiaa. Alexis Petridis The Guardianista sanoi, että albumi oli "suo-tyylistä pop-tanssia: hortoilevat koskettimet, laulua kromattu Auto-Tunella." Brad Wheeler Globe and Mailista kommentoi: "Tältä innottomalta levyltä ei löydy lainkaan omaperäisyyttä". Hän sanoi, että Cyrusin muunneltu ääni ei ollut "mitään erikoista" ja albumin sanoitukset olivat klisee-kirjoitetut. Heather Phares Allmusicista kommentoi: "Vaikka pop olikin Cyrusin leipä ja voi Hannah Montana -vuosina, niin albumilla syntikan hallitseva melodia ei sovi hänen äänelleen; hän kuulostaa luonnollisemmalta ja kypsemmältä lauluissa, jotka ovat rockia tai countrya." Phares lisäsi myös: "Liian usein Cyrus pitää vastaavina ilottomuutta ja aikuisuutta". USA Today antoi myös negatiivisen arvostelun, nimittämällä albumia "tylsäksi" ja "geneeriseksi".
Can’t Be Tamed – Mini DVD

Can't Be Tamed – Mini DVD on videoalbumi, joka julkaistiin Isossa-Britanniassa ja Japanissa albumin Can't Be Tamed mainostamiseksi. Se sisältää samannimisen singlen musiikkivideon ja materiaalia musiikkivideon kulissien takaa. Lisäksi albumi sisältää haastattelun, joka kuvattiin Lontoossa.
| Numero | Ohjelmanumero/Kappale |
| --- | --- |
1.: Can’t Be Tamed: Musiikkivideota työstämässä
2.: Fly on the Wall (Live O2-areenalta)
3.: Start All Over (Live O2-areenalta)
4.: Can’t Be Tamed: Musiikkivideo
5.: Who Owns My Heart: Musiikkivideo (vain Japanissa)
6.: Miley Hearts London
Julkaisuhistoria

| Maa | Päivä | Levy-yhtiö |
| --- | --- | --- |
| Saksa | 18. kesäkuuta 2010 | Hollywood Records |
| Yhdysvallat | 21. kesäkuuta 2010 | Hollywood Records |
| Iso-Britannia | 21. kesäkuuta 2010 | Hollywood Records, Fascination Records |
| Portugali | 21. kesäkuuta 2010 | Universal Music Group |
| Japani | 23. kesäkuuta 2010 | Universal Music Group |
| Intia | 1. heinäkuuta 2010 | Universal Music Group |
| Brasilia | 6. heinäkuuta 2010 | Universal Music Group |
Listasijoitukset

| Lista (2010) | Paras sijoitus |
| --- | --- |
Australian albumilista : 4
Itävallan albumilista : 2
Belgian albumilista (Flanders) : 8
Belgian albumilista (Wallonia) : 7
Sveitsin albumilista : 3
Ranskan albumilista : 13
Hollannin albumilista : 31
Ruotsin albumilista : 21
Suomen virallinen lista : 41
Norjan albumilista : 8
Tanskan albumilista : 25
Italian albumilista : 4
Espanjan albumilista : 1
Portugalin albumilista : 1
Puolan albumilista : 13
Saksan albumilista : 4
Kreikan albumilista : 3
Uuden-Seelannin albumilista : 2
Meksikon albumilista : 10
Britannian albumilista : 8
Billboard 200 : 3
Intian albumilista : 6
Irlannin albumilista : 5
Tšekin albumilista : 17
Unkarin albumilista : 20